ביר זית

בִּיר זֵית (בערבית: بيرزيت) הוא כפר פלסטיני הנמצא צפונית לרמאללה, כ-4 ק"מ מצפון לבית אל וכק"מ אחד צפונית לכפר אבו קש ב"שטח B", שבשליטה אזרחית של הרשות הפלסטינית. בכפר כ-4,500 תושבים, 60% מהם נוצרים והשאר מוסלמים. רוב אוכלוסיית ביר זית מתחלקת בין ארבע חמולות נוצריות ושתי חמולות מוסלמיות. בכפר כיום שוכנים שני מסגדים ושלוש כנסיות: כנסיית גאורגיוס הקדוש האורתודוקסית - הוותיקה ביותר כנסיית "גבירתנו מלכת השלום" הרומית-קתולית כנסיית פטרוס הקדוש האנגליקנית היסטוריה יש המזהים את המקום עם בִּרְזָיִת – יישוב מתקופת המקרא ובית שני, הנזכר בתנ"ך ובכתבי יוסף בן מתתיהו. היישוב הנוכחי הוקם ככל הנראה בתקופה הביזנטית. בסמוך לכפר נמצא האתר הארכאולוגי ח'רבת טרפין. בתקופת המנדט הבריטי השתייך הכפר לנפת רמאללה. במפקד האוכלוסין בארץ ישראל (1922) נמנו בכפר 896 תושבים, מתוכם 399 נוצרים אורתודוקסים, 253 נוצרים קתולים (לטינים), 125 נוצרים אנגליקנים ו-119 מוסלמים. בסקר הכפרים משנת 1945 נאמדה אוכלוסיית הכפר ב-1,560 תושבים. בשנת 1924 הקימו נביהה נאסר ורתיבה שקיר בית ספר לבנות בכפר. בין השנים 1930–1932 הוקם גם בית ספר לבנים ושניהם נכללו בשם "בית הספר התיכון ביר זית". בשנת 1953 החל המוסד גם להציע קורסים ברמה על-תיכונית ומשנת 1976 הוכר כאוניברסיטת ביר זית. ב-13 בינואר 2026 נאלצו 4 משפחות המונות 21 תושבים מהם 12 ילדים להתפנות מחלקו המזרחי של הכפר בשטח B בשל אלימות מתמשכת של מתנחלים ממאחז שהוקם באוגוסט 2025 קישורים חיצוניים ביר זית (יהודה ושומרון), דף שער בספרייה הלאומית הערות שוליים